Akteur in hegtenis ná hy vergadering ontwrig | Nuus24
John Cleese kom weer kuier Benoemings vir Grammy-toekennings bekend
Madison – Die akteur James Cromwell is in hegtenis geneem ná hy glo 'n vergadering by die Universiteit van Wisconsin ontwrig het toe hy oor mediese toetse op diere betoog het.Brent Gruber, 'n polisiebeampte, het gesê die 73-jarige Cromwell is in hegtenis geneem op 'n aanklag van wanordelike gedrag. Cromwell en 'n ander aktivis van 'n diereregtegroep, wat ook in hegtenis geneem is, is Donderdag vrygelaat.Die twee het groot plakkate van 'n kat wat glo in mediese toetse gebruik is, omhoog gehou. 'n Stuk metaal is na bewering in die kat se kop geplant in 'n laboratorium by die universiteit.'n Beampte by die universiteit sê die aktiviste se bewerings is onwaar.Cromwell is bekend vir sy werk in rolprente soos Babe, LA Confidential, The Green Mile en The Artist.– Volg Nuus24 op Twitter - Sapa - AP